Euver de A.P.K. - CV D'n Hab
Inschrijven Rally d'n Hab 2019
De Aod Prinse kompenie bestèt ôngertösse oet 44 leeje.Euveriges zien neet alle Aod Prinse lid gewore/gebleve van de APK en helaas hebbe we ok al ‘nne gas Aod Prinse nimmer ônger ôs umdet ze uvverleeje zien.
Naeve ’t bezeuke van vestelaovesacitiviteite in ’t Habberiëke speule de Aod Prinse ’n hiel actieve rol beej de jäörlikse organisatie van de Boorebroelöf en neme zeej heej ’n gedaelte van de organisatie vur eur raekening.Wiër make ze zich de lèste jaore verdinstelik as “artieste” oppe Zittinge van D’n Hab en verliëne ze hank en spandinste tiëdes d’n optoch.
Sunk 1994 zien zeej, op initiatief van Wiet van Gies, ok de trotse “eigenaer” van ’n stök grônk op ’t Laor gewore. In det jaor hebbe toen alle leeje van de APK ‘nne baum gepôt woedoor d’r ‘n schitterend Prinseböske is ôntstaon.Jäörliks kumpt heej ‘nne baum beej van de “nieje” Aod Prins. Zoe veur en nao waere alle buim van ’n bördje vurzeen mèt dao op de karakterestiek van d’n baum , en Prins ( ?!). In 2017 hope we ’n niej fase in te gaon mèt ’t Prinseböske dôr middel van ’n oëtbreijing en aanpassing zoedett’r ’n parkachtig Prinseböske ôntstèt, ’n böske dus wat ’t bezeuke miër den waerd is/wuurt !!
De Aod Prinse zien, en bliëve, dus ‘nne hiel actieve groep, zoewal binne as boëte ’t vestelaovesseizoen.
19-11-2019 Algemeine ledenvergadering
24-11-2019 BCL treffe
11-01-2020 Liedjesaovend P&M
30-01-2020 Verkaup Vestelaovesbook
01-02-2020 Verkaup Vestelaovesbook
02-02-2020 Veurverkoup zittingen